**“Grozījumi Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | “Grozījumi Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” (turpmāk – projekts) mērķis ieviest jaunu stratēģisko pieeju valsts galvojumu sniegšanas un apkalpošanas procesa nodrošināšanai, nosakot jaunu galvojuma pretendenta kredītspējas novērtējumu un nodrošinājuma pietiekamības noteikšanas kārtību valsts galvojumu izsniegšanas procesā. Projekts stāsies spēkā vispārējā kārtībā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots pēc Finanšu ministrijas (Valsts kases) iniciatīvas, ņemot vērā 2019. gada 3. aprīļa grozījumus Likumā par budžetu un finanšu vadību (turpmāk – Likums) 37. panta pirmajā daļā un otrajādaļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma pārejas noteikumu 87. punkts paredz, ka “šā likuma 37. panta otrās daļas 3. punkta “b” un “c” apakšpunkts piemērojams ar 2020. gada 1. janvāri, līdz ar to projekts sagatavots, lai novērstu dažādu redakciju esamību divu līmeņa normatīvajos aktos.Likuma 37. panta pirmā daļā norādīts, ka galvojumus valsts vārdā ir tiesības sniegt:a) par saistībām, kuras investīciju veikšanai uzņemas kapitālsabiedrība, kurā valsts daļa pamatkapitālā pārsniedz 50 procentus un kura atbilstoši institucionālo sektoru klasifikācijai ietverta nefinanšu komersantu sektorā; b) par saistībām, kas uzņemtas, lai nodrošinātu finansējumu ar normatīvajiem aktiem apstiprinātajām komercdarbības atbalsta programmām;c) studiju un studējošo kreditēšanas nodrošināšanai.Valsts galvojumu portfelis 2019. gada pirmā pusgada beigās bija 741,3 milj. EUR, ko veidoja izmaksātā, bet vēl neatmaksātā, valsts galvotā aizdevuma daļa 498,1 milj. EUR un neizmaksātā valsts galvotā aizdevuma daļa 243,2 milj. EUR (tai skaitā galvojumi 66,3 milj. EUR studiju un studējošo kreditēšanai, 155,9 milj. EUR ALTUM garantijas, 21,0 milj. EUR galvojumi Ziemeļu Investīciju bankas un Eiropas Investīciju bankas atbalstītiem projektiem).**Lai mazinātu risku, kas saistīts ar valsts izsniegto galvojumu nodrošinājumu un tā pietiekamību, kredītspējas novērtējumu, ņemot vērā piedāvātā nodrošinājuma vērtību, un riska likmes piemērošanas maiņu, ir izstrādāts projekts, kas satur niansētāku un detalizētāku tiesisko regulējumu valsts izsniegto galvojumu izsniegšanas un uzraudzības jomā.** Noteikumu projektā noteikts valsts galvojuma saņēmēju loks, kam netiek piemērota riska procentu likme. Šobrīd esošā riska procentu likmju piemērošanas kārtība nosaka, ka riska procentu likme ir piemērojama arī valsts atbalsta sniedzējiem (ALTUM). Šāda principa, kad riska procentu likmi nepiemēro valsts atbalsta sniedzējiem, īstenošana pamatojama ar to, ka tādējādi tiek sadārdzināts valsts atbalsta mehānisms, līdz ar to turpmāk šiem aizņēmējiem riska likme nebūtu piemērojama.Noteikumu projekta II. nodaļā “Galvojuma pretendenta pieteikšanās galvojuma iekļaušanai gadskārtējā valsts budžeta likumprojektā” veiktie grozījumi:1. tehniski labojumi iesniedzamo dokumentu nosaukumos, kā arī samazināts iesniedzamo dokumentu skaits, tādejādi atvieglots galvojuma pieteikuma iesniegšanas process;
2. pamatojoties uz izmaiņām Likumā, precizēts subjektu loks, kas izvērtē valsts galvojuma atbilstību vispārējas tautsaimnieciskas nozīmes pakalpojumu sniegšanas nodrošināšanai (attiecīgi veiktas izmaiņas arī spēkā esošo noteikumu 2. pielikumā);
3. detalizētāk aprakstīti kritēriji, pēc kuriem veic galvojuma pretendenta finanšu izvērtējumu;
4. norādīta atsauce uz konkrēto Likuma normu, lai izvairītos no nosacījumu dublēšanās.

Noteikumu projekta III. nodaļā “Dokumentu izvērtēšana un galvojuma līguma noslēgšana” veiktie grozījumi:1. precizētas prasības iesniedzamiem dokumentiem, kā arī samazināts iesniedzamo dokumentu skaits;
2. atcelts termiņš kurā valsts galvojuma pretendentam ir jāiesniedz papildus informācija;
3. norādīta atsauce uz konkrēto Likuma normu, lai izvairītos no nosacījumu dublēšanās;
4. izstrādāta jauna galvojuma pretendenta kredītspējas novērtējuma un nodrošinājuma pietiekamības noteikšanas kārtība.

Informējam, ka pamatojoties uz Eiropas Komisijas paziņojums par EK līguma 87. un 88. panta piemērošanu valsts atbalstam garantiju veidā, 3.4. sadaļas “c” apakšpunktu un 3.2. sadaļas “c” apakšpunktu, valsts galvojuma saņēmējam ir jānodrošina 20% no katra nenomaksātā aizdevuma vai citām finanšu saistībām izmantojot savus resursus vai ārējo finansējumu, kas nav saistīts ar jebkādu komercdarbības atbalstu. Tomēr šādu nosacījumu iekļaušana Ministru Kabineta noteikumus nav paredzēta, jo tā ir detalizētāka kārtība starp sadarbības pusēm un ir iekļaujama galvojuma līgumā.Kā arī izsniedzot galvojumu uzņēmumam, kas saskaņā ar Komisijas 2014.gada 17.jūnija Regulas Nr. 651/2014 (turpmāk – EK Regula), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 1. pielikumu atbilst liela uzņēmuma kategorijai, līdz atbilstošas kārtības izstrādei ir plānots, ka katrs šāda veida galvojums tiks saskaņots ar Eiropas Komisiju, lai nodrošinātu nosacījumu izpildi.Noteikumu projekta V. nodaļā “Galvoto kredītu uzraudzība” veiktie grozījumi:1. veikti tehniski labojumi dokumenta nosaukumam;
2. labota atsauce uz šo noteikumu projekta apakšpunktu, lai izvairītos no nosacījumu dublēšanās;
3. noteikts valsts galvojuma saņēmēju loks, kam netiek piemērota riska procentu likme.

Noteikumu projekta VI. nodaļā “Galvotā kredīta līguma un saistīto līgumu grozījumi” un VII. nodaļā “Galvotā kredīta pārkreditācija” veiktie grozījumi:1. precizētas prasības iesniedzamiem dokumentiem;
2. ir atcelts termiņš, kurā valsts galvojuma pretendentam ir jāiesniedz papildus informācija.

 Noteikumu projektā precizēts formulējums par zvērināta revidenta sniegto atzinumu un vārdi “zvērināta revidenta atzinums” (attiecīgā locījumā) tika aizstāts ar vārdiem “zvērināta revidenta vai zvērinātu revidentu komercsabiedrības izsniegts slēdziens” (attiecīgā locījumā), lai pieļautu iespēju zvērinātam revidentam sniegt slēdzienu par attīstības plānu arī tajā gadījumā, ja viņš pats nav eksperts attīstības plānu izvērtēšanā, bet viņam savas komercsabiedrības ietvaros ir pieejams profesionāls eksperts ar pieredzi attīstības plānu (t.sk. finanšu prognožu) izvērtēšanā.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nozaru ministrijas, valsts galvojumu saņēmēji un pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar.  |
| 2. | Citas starptautiskās saistības | Projekts šo jomu neskar.  |
| 3. | Cita informācija | Projekta 55. punkta izstrādē ņemti vērā Eiropas Komisijas paziņojuma par EK līguma 87. un 88. panta piemērošanu valsts atbalstam garantiju veidā prasības un nosacījumi (publicēts Eiropas Savienības Oficiālajā Vēstnesī 2008.gada 20.jūnijā, C 155). |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika” un Valsts kases tīmekļvietnē sadaļā “Sabiedrības līdzdalība” – “Tiesību aktu projekti”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
|  | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019. gada 9. septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese:<https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project593>, Valsts kases tīmekļvietnē sadaļā “Sabiedrības līdzdalība” – “Tiesību aktu projekti”, adrese: <https://www.kase.gov.lv/valsts-kase/sabiedribas-lidzdaliba>un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Priekšlikumi un iebildumi no sabiedrības pārstāvjiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta esošo funkciju, cilvēkresursu un finanšu resursu ietvaros.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav. |

Finanšu ministrs J. Reirs

Stepiņa, 67094363

Sandra.Stepina@kase.gov.lv